Paolo Giglio

Paolo Giglio (født 20. januar 1927 i Valletta i Malta, død 7. mars 2016 samme sted) var en maltesisk katolsk erkebiskop og diplomat for Den hellige stol som gjorde tjeneste i ti land på fire kontinenter.


== Liv og virke ==


=== Bakgrunn ===
Paolo Giglio nvar sønn av Angelo Giglio og  Ludgarda, født Borg. Etter studier i Malta på lyceum og ved det lokale presteseminar, tok han lisensiat i teologi ved Det pavelige universitet Gregoriana i Roma og doktorat i kanonisk rett samme sted.


=== Prest ===
Paolo Giglio ble ordinert til prest 12. april 1952. Fra 1956 til 1958 studerte han ved Det pavelige diplomatakademi i Roma. Deretter virket han ved de apostoliske nuntiaturer i Nicaragua (1958-1959), Argentina (1960-1962) og Iran [1963-1965).
Deretter var han postert til Sør-Vietnam (1966-1968) og så i Jugoslavia (1969-1970). Fra 1971 til 1972 var han ved nuntiaturet til USA, og fra 1973 til 1975 i Brasil. Den 26. januar 1976 ble han tilknyttet det apostoliske nuntiatur i Frankrike, og var nestlederen der til 1977., så chargé d'affaires på Taiwan (Republikken Kina) fra 12. juli 1978.


=== Nuntius, titulærerkebiskop ===
Den 4. april 1986 utnevnte pave Johannes Paul II ham til titulærerkebiskop av Tyndaris og apostolisk nuntius til Nicaragua. Han ble bispeviet av den apostoliske nuntius i San Marino, titulærerkebiskop Pier Luigi Celata, den 8. juni samme år; medkonsekratorer var Joseph Mercieca, erkebiskop av Malta, og Nikol Joseph Cauchi, biskop av Gozo.  
Før han avsluttet sin tjeneste i Nicaragua, tildelte landets regjering erkebiskop Giglio sin høyeste utmerkelsen. Om sine inntrykk fra sin tid der sa han da han kom hadde funnet en fullstendig kommunistisk og revolusjonær regjering. Han sa at da paven valgte å besøke Nicaragua kunne han ikke la være å tenke mye på de store vanskelighetene han da ville måtte møte. Men han forsto umiddelbart at han måtte behandle alle med kjærlighet og respekt, og som bispemottoet han sier, Super omnia caritas. 
Den 25. mars 1995 ble han utnevnt til apostolisk nuntius til Egypt og permanent observatør ved Den arabiske liga. Fra sine diplomatiske erfaring i Egypt, erindret han i ettertid han at en gang, mens han gikk nedover en gate, opplevde at en en gruppe barn kastet steiner på ham og kalte ham «vantro hund» fordi han var kristen. Menat han forsto at kirkens oppdrag i Egypt, til tross for den alvorlige trussel fra islamske fundamentalister, var at dens få medlemmer ved den måte de lever, elsker og vitner om Kristus og de katolske Kirkes sannheter.
I et intervju gitt i februar 1999 til Paul Saliba, daværende redaktør for avisen Leħen is-Sewwa, i februar 1999, da han ble spurt om hvordan han klarte å utøve sine plikter og tilpasse seg et så stort utvalg av miljøer og kulturer, svarte monsignor Giglio: «Å leve livet som diplomat som flyttes fra ett land til et annet, i forskjellige klimaer og språk, er ikke lett. Du trenger mange muligheter for å tilpasse deg der du er. Derfor må du huske på at dette er et oppdrag som Gud til den salige har kalt deg». 
Den 5. februar 2002 innvilget pave Johannes Paul II hans fratreden av aldersgrunner; hans etterfølger i Egypt ble titulærerkebiskop Marco Dino Brogi.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio, O.P. (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Erkebiskop Pier Luigi Celata (1937-) *1986
Erkebiskop Paolo Giglio (1927-2016) *1986


== Referanser ==